Dyrlægen undersøger hesten grundigt og udtager evt. biopsi, hår, skrab eller biologisk materiale til en bakteriedyrkning. Der kan ikke foreskrives en standard muk behandling, da mikrofloraen vil være forskellig fra den ene hest til den anden. 
 Hesten opnår oftest fuld helbredelse i løbet af 2-4 uger. Heste får muk fordi der opstår en kronisk beskadigelse af overhuden fra og med piben og nedefter. Hudens normale forsvarsbarriere er blevet gennembrudt ved små sår, sprækker, kemisk påvirkning el. lign. Herved får naturligt forekommende mikroorganismer på benet mulighed for at etablere sig i vævet. Heste med hvide ben er mere udsatte end heste med farvet hårlag. Heste, som opholder sig meget i fugtige områder, er mere udsatte. Dårligt strøede bokse øger risikoen for muk. Dårligt vedligeholdte folde, som medfører småskader på hestens ben, øger ligeledes risikoen for muk. Daglig gennemgang af hesten efter ridning vil afsløre selv små skader i koderegionen. Vask hestens ben efter endt brug, således at mudder og snavs fjernes. Det er dog ligeså vigtigt at hestens ben tørres omhyggeligt efter vask, da våde ben fremmer muk. Flyt hesten fra folde, hvor muk er hyppigt forekommende. Jævnlig rengøring af børster og strigler nedbringer infektionstrykket. Brug kun egne børste og strigler. Fotosensibiliserede heste er mere udsatte for muk angreb end øvrige heste. Alle heste er udsatte for at få muk.